《和元微之春游韵寄洪景伯》
宋代·李端民

东阁经年别，穷愁客路难。望尘惊岳峙，怀旧各云散。

茵醉恩逾惊，樯敧兴未残。冯唐嗟已老，范叔敢言寒。

玉烛调魁柄，阳春在笔端。应怜扫门役，白首滞江干。

作者简介：李端民，字平叔，扬州（今属江苏）人，正民兄。高宗绍兴十一年（一一四一），知黄岩县（《嘉定赤城志》卷一一）。官终将作监。事见《攻愧集》卷五二《檗庵居士文集序》。今录诗四首。